УСТАВ

НА НАРОДНО ЧИТАЛИЩЕ „ОТЕЦ ПАИСИЙ-1947" ГРАД СТАРА ЗАГОРА, ОБЛАСТ СТАРА ЗАГОРА

**ГЛАВА ПЪРВА** ОБЩИ ПОЛОЖЕНИЯ

Чл.1. Народно читалище „Отец Паисий-1947"" е традиционно самоуправляващо се културно-просветно сдружение на жителите на град Стара Загора, област Стара Загора, изпълняващо и държавни културно-просветни задачи.

Чл.2. Читалището е юридическо лице с нестопанска цел, действащо на основание на Закона за народните читалища, приет с Указ 371 / 1996 година, обнародван в ДВ бр.89 от 22.10.1996 година.

Чл.З. Народно читалище „Огец Паисий-1947" е със седалище и адрес на управление: 6000 Стара Загора , кв. „Зора",ул. Камчия“№3

Чл.4. Читалището е неполитическа организация и в неговата дейност могат да вземат участие всички физически лица без ограничения за пол , възраст, политически и религиозни възгледи и етническо самосъзнание.

Чл.5. Читалището работи в тясно взаимодействие с училища, културни институти,обществени организации и с други такива, извършващи културно-просветна работа.

Чл.6. Читалището поддържа отношения на сътрудничество и координация с държавните органи и организации , по които законите възлагат определени задължения в областта на просветата и културата.

**ГЛАВА ВТОРА** ЦЕЛИ И ЗАДАЧИ

Чл.7. Читалището има за свои цели:

1. Да работи за развитието и обогатяването на културния и социалния живот на жителите на град Стара Загора.
2. Да запазва и развива обичаите и традициите на българския народ
3. Да буди интерес към знания и да приобщава съгражданите си към ценностите и постиженията на науката, изкуството и културата.
4. Да бъде средище за духовен живот и да създава условия за изява на творческите способности на хората
5. Да работи за възпитаване в дух на демократизъм, родолюбие и общочовешка нравственост, за утвърждаване на национално самосъзнание
6. Да осигурява достъп до информация

Чл.8. За постигане на своите цели, читалището извършва следните основни дейности: 1. Урежда и поддържа библиотека, читалня, електронна и информационна мрежа

* 1. Организира школи , кръжоци, курсове , клубове , концерти, празненства за развитие и подпомагане на любителското художествено творчество
  2. Събира и разпространява знания за родния край
  3. Създава, съхранява и популяризира музейни и др.сбирки
  4. Предоставя компютърни и интернет услуги
  5. Читалището може да развива и допълнителна стопанска дейност , свързана с предмета на основната му дейност в съответствие с действащото законодателство , като използва приходите от нея за постигане на определените в устава му цели. Читалището не разпределя печалба.

Чл.9. Читалището няма право да предоставя собствено или ползвано от него имущество възмездно или безвъзмездно:

* + 1. За хазартни игри и нощни заведения
    2. За дейност на нерегистрирани по Закона за вероизповеданията религиозни общности
    3. За постоянно ползване на политически партии и организации
    4. На председателя, на членовете на Настоятелството и на Проверителната комисия и на членове на техните семейства

ГЛАВА ТРЕТА

ЧЛЕНСТВО И УПРАВЛЕНИЕ НА ЧИТАЛИЩЕТО

Чл.10. Членството в читалището е свободно за всички дееспособни граждани без ограничения , ако те работят за постигане целите на читалището и защитават неговите интереси

Чл.11. /1/ Членовете на читалището са: индивидуални, колективни и почетни. / 2/ Индивидуалните членове на читалището са : действителни и спомагателни.

* + - 1. Действителни индивидуални членове на читалището могат да бъдат всички лица , навършили 18 години , редовно плащат членския си внос и имат право да избират органите на управление и да бъдат избирани в тях
      2. Спомагателните членове са лица до 18 години, които нямат право да избират и да бъдат избирани. Те имат право на съвещателен глас.

/3/ Колективните членове съдействат за осъществяване целите на читалището , подпомагат дейностите, поддържането и обогатяването на материалната база и имат право на един глас. Колективни членове могат да бъдат:

* + - * 1. Професионални организации
        2. Стопански организации
        3. Търговски дружества
        4. Кооперации и сдружения
        5. Културно-просветни и любителски клубове, творчески колективи

/4/ Лицата , които имат особени заслуги към читалището, се обявяват за почетни членове но решение на общото събрание, по предложение на настоятелството или на членове на читалището

Чл. 12. /1/ Членовете на читалището имат право да:

Участват в управлението на читалището

Получават улеснен достъп до всички читалищни форми на дейност и прояви по ред , определен от настоятелството.

Получават всякаква информация относно дейността на читалището и упражняват контрол върху нея.

/2/ Членовете на читалището са длъжни:

Да спазват Устава на читалището и решенията на неговите членове.

Да плащат редовно определения членски внос.

Да участват в дейността на читалището.

Да пазят и обогатяват имуществото и доброто име на читалището и да не уронват неговия престиж.

Чл.13. Членството в читалището се прекратява:

Когато не е платен членския внос

Когато членът нарушава грубо Устава на читалището и решенията на неговите органи.

Когато работи срещу целите и интересите на читалището, има поведение , уронващо доброто име на читалището и му е причинил значителни вреди.

Чл.14. Органи на читалището са:

Общото събрание

Настоятелството

Проверителната комисия.

Чл.15. Върховен орган на читалището е Общото събрание , което се състои от всички членове на читалището, имащи право на глас.

Чл.16. /1/ Редовно общо събрание на читалището се свиква от Настоятелството най- малко веднъж годишно и веднъж на три години като отчетно-изборно. При необходимост могат да се извършват промени в ръководните органи и на отчетно събрание.

/2/ Свикването на общото събрание е по решение на Настоятелството с писмена покана , която се обявява публично - по телефон , по електронна поща или се поставя на публични места на-малко 7 /седем/ дни преди определения ден на събранието. Поканата съдържа дневния ред , датата,часа и мястото на провеждане на събранието. /3/ Общото събрание е редовно , ако на него присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е редовно , ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/ Извънредно общо събрание може да бъде свикано по решение на настоятелството , по искане на Проверителната комисия или на една трета от членовете на читалището с право на глас. При отказ на Настоятелството да свика извънредно общо събрание до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

Чл.17. /1/ Общото събрание има следните правомощия:

Изменя и допълва устава.

Избира и освобождава членовете на Настоятелството, на Проверителната комисия и Председателя.

Приема , изменя и отменя вътрешни актове на читалището, необходими за организацията на неговата работа.

Изключва членове на читалището.

Определя основни насоки за дейността на читалището

Приема бюджета на читалището.

Приема годишния отчет на читалището до 30 март на следващата година.

Отменя решения на органите на читалището.

Взема решения за прекратяване на читалището.

Взема решения за откриване и закриване на клонове на читалището след съгласуване с общината.

Взема решение за отнасяне до съда на незаконосъобразни действия на ръководството или на отделни читалищни членове.

Взема решения и по други въпроси съгласно този устав.

/2/ Решенията на общото събрание са задължителни за другите органи на читалището.

/3/ Решенията по чл.17 , ал.1 , т. 1 , 4 , 8 ,9 ,10 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

Чл.18. /1/ Изпълнителен орган на читалището е Настоятелството, което се състои от 3 /трима/ членове . Те трябва да имат членство в читалището най-малко една година преди датата на провеждане на събранието. Същите да нямат роднински връзки по права и съребрена линия до четвърта степен.

/2/ Настоятелството само определя реда на своята работа. Заседанията му са законни , ако участват повече от половината му членове. Настоятелството взема решения с мнозинство повече от половината от неговите членове по всички въпроси,свързани с:

1. Свиква общото събрание
2. Осигурява изпълнението решенията на общото събрание.
3. Подготвя и внася в общото събрание проект за бюджет на читалището.
4. Утвърждава щата на читалището.
5. Подготвя и внася в общото събрание отчет за дейността си и финансов отчет за годишната субсидия на читалището.
6. Представя отчета за разходваните от бюджета средства в общината.
7. Осъществява и други правомощия съгласно закона и този устав. /3/ Настоятелството има мандат от три години.

/4/ В състава на Настоятелството нямат право да бъдат избирани щатни служители на читалището, освен председателя.

Чл.19. /1/ Председателят на читалището е член на настоятелството и се избира от общото събрание измежду неговите членове за срок от три години. /2/ Председателят на Настоятелството , който е и председател на читалището, непосредствено ръководи цялостната дейност на Настоятелството и на читалището и изпълнява решенията на Настоятелството и на общото събрание. /3/ Задължения на Председателя:

* 1. Председателят представлява читалището пред трети лица.
  2. Председателят подписва всички документи и всички договори , по които читалището е страна.
  3. Организира дейността на читалището съобразно Закона, Устава и решенията на Общото събрание.
  4. Свиква и ръководи заседанията на Настоятелството и председателства Общото събрание.
  5. Отчита дейността си пред Настоятелството.
  6. Сключва и прекратява трудовите договори на щатните работници на читалището.
  7. Представя ежегодно в срок до 10 ноември на кмета на общината предложение за дейността на читалището през следващата година, въз основа на които общинският съвет приема годишна програма за развитие на читалищната дейност в общината. За изпълнението й читалището сключва финансово обезпечени договори с общината.
  8. Представя ежегодно до 31 март пред кмета на общината и общинския съвет доклад за реализираните читалищни дейности в изпълнение на годишната програма за развитие на читалищната дейност, прието от общинския съвет и за разходваните средства от бюджета през предходната година. Докладът се обсъжда на заседание на общинския бюджет с участие на представител на читалището.
  9. Организира текущата основна и допълнителна дейност на читалището.
  10. Отговаря за работата на щатния и хонорувания персонал.
  11. Председателят не може да е в роднински връзки с членовете на Настоятелството и Проверителната комисия по права и съребрена линия до четвърта степен.

Чл.20. Секретарят на читалището се избира измежду членовете на настоятелството. Замества Председателя при необходимост.

Чл.21 /1/ Проверителната комисия се състои от трима членове за срок от три години. Тя сама избира Председател и определя реда на своята работа.

/2/ Членове на Проверителната комисия не могат да бъдат лица , които са в трудово­правни отношения с читалището или са роднини на членове на Настоятелството, на Председателя по права линия, съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на Настоятелството и Председателя на читалището по спазване на закона, Устава и решенията на Общото събрание.

/4/ Председателят на Проверителната комисия участва в работата на настоятелството без право на глас.

/5/ При констатирани нарушения Проверителната комисия уведомява Общото събрание на читалището, а при данни за извършено престъпление - и органите на прокуратурата.

Чл.22. Не могат да бъдат избирани за членове на настоятелството и на Проверителната комисия лица , които са осъждани на лишаване от свобода за умишлени престъпления от общ характер.

Чл.23. Членовете на Настоятелството, включително и председателя , подават декларации за конфликт на интереси при условията и по реда на Закона за предотвратяване и разкриване на конфликт на интереси.

**ГЛАВА ЧЕТВЪРТА** ИМУЩЕСТВО И ФИНАНСИРАНЕ

Чл.24. Имуществото на читалището се състои от право на собственост и от други вещни права, вземания, ценни книжа, други права и задължения.

Чл. 25. Читалището набира средства от следните източници:

* + 1. Членски внос
    2. Субсидия от държавния и общински бюджет
    3. Културно-просветна и информационна дейност
    4. Дарения и завещания
    5. От собствена стопанска дейност
    6. Ренти , наеми от движимо и недвижимо имущество
    7. Други приходи

Чл.26. Имуществото на читалището се използва за постигане на неговите цели.

Чл.27. С решение на общинския съвет читалището може да се финансира допълнително над определената за него годишна държавна субсидия със средства от собствените приходи на общината.

Чл.28. Предвидените но държавния и общински бюджет средства за читалищна дейност се разпределят между читалищата от комисия с участието на представител на общината и на всяко читалище . Средствата се предоставят на читалището за самостоятелно управление.

Чл.29. При недостиг на средства за ремонти и поддръжка на читалищната база, средства се осигуряват от общината.

Чл.З0. /1/ Читалището не може да отчуждава недвижими вещи и да учредява ипотека върху тях.

/2/ Движими вещи могат да бъдат отчуждавани, залагани , бракувани или заменяни за по-доброкачествени само с решение на Настоятелството.

Чл.31. Недвижимото и движимото имущество , собственост на читалището и

приходите от него не подлежат на принудително изпълнение освен за вземания, произтичащи от трудови правоотношения.

Чл.32. Читалищното Настоятелство може да награждава изявили се читалищни служители, читалищни деятели и самодейни колективи, допринесли за обогатяване на читалищната дейност и популяризирали името на читалището и общината на регионални, национални конкурси и прегледи.

ГЛАВА ПЕТА

ПРЕКРАТЯВАНЕ

Чл.ЗЗ. /1/ Читалището може да бъде прекратено по решение на Общото събрание, вписано в регистъра на Окръжния съд, ако:

* + - 1. Дейността му противоречи на Закона, Устава и добрите нрави.
      2. Имуществото му не се използва според целите и предмета на неговата дейност
      3. Е налице трайна невъзможност читалището да действа или не развива дейност за период от две години. В този случай Министърът на културата изпраща сигнал до прокурора за констатирана липса на дейност на читалището.
      4. Не е учредено по законния ред.
      5. Е обявено в несъстоятелност.

/2/ Прекратяването на читалището по решение на Окръжния съд може да бъде постановено по искане на прокурора, направено самостоятелно или след подаден сигнал от Министъра на културата.

Чл.34. За неуредените в този Устав случаи се прилага Закона за юридическите лица с нестопанска цел.

**ГЛАВА ШЕСТА**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

Чл.35. Читалището има свой кръгъл печат с надпис: Народно читалище „Отец Паис1947", гр. Стара Загора, а в средата с разтворена книга.

Чл.36. Празник на народно читалище „Отец Паисий-1947" е 24 май.

Чл.37. За всички неуредени в този Устав положения се прилага Закона за народните читалища, обнародван в ДВ бр. 89 от 22.10.1996 година ,изм. и доп. ДВ бр. 42 от 6.06.2009 година.

Настоящият Устав бе приет на редовно Отчетно изборно събрание на читалището, проведено на 27.01.2019г.

**СПИСЪК НА НАСТОЯТЕЛСТВОТО НА НЧ“ОТЕЦ ПАИСИЙ-1947“**

1.РУСКА ГОЧЕВА ЗЮМБЮЛЕВА - ПРЕДСЕДАТЕЛ

2.ПЕТЯ ГЕОРГИЕВА ГЮРДЖЕКЛИЕВА - ЧЛЕН

3.НЕЛИ ЖИВКОВА ЖЕЧЕВА - ЧЛЕН

**ПРОВЕРИТЕЛНА** **КОМИСИЯ:**

1. ЯНКА СЪБЕВА ПЕТКОВА - ПРЕДСЕДАТЕЛ
2. ПЕТКАНА ДИМЧЕВА МАРКОВА -ЧЛЕН
3. КОЛЬО АТАНАСОВ ВАСИЛЕВ - ЧЛЕН